
[bookmark: _Toc233635142]REZOLUCIJE

· Doprinos EGSO-a programu rada Europske komisije za 2027.

	Izvjestitelji/ice: 
	Marcin NOWACKI (Skupina poslodavaca – PL)
Carlos Manuel TRINDADE (Skupina radnika – PT)
Corina Andrea MURAFA BENGA (Skupina organizacija civilnog društva – RO)


	Referentni dokument/i:
	Rezolucija
EESC-2026-00530-00-00-RES



Ključne točke

· Europska unija trebala bi povećati svoju konkurentnost, otpornost i kapacitet za održivi rast kroz poticanje snažnog i inovativnog gospodarstva pogodnog za poslovanje, koje poduzećima omogućuje da ulažu, inoviraju i otvaraju kvalitetna radna mjesta u Europi. Pritom bi u središte promjena trebala staviti građane i građanke i to putem osnaživanja europskog socijalnog modela, promicanja socijalnog i civilnog dijaloga i uključivosti i osiguravanja pravedne digitalne, energetske i zelene tranzicije zasnovane na radničkim pravima, vještinama, socijalnom i civilnom dijalogu i jednakim mogućnostima. U okviru Programa rada za 2027. napredak u pogledu tih prioriteta trebao bi se osigurati putem mjera za podupiranje inovacija, produktivnosti, ulaganja i regulatornog pojednostavljenja, kao i putem provedbe europskog stupa socijalnih prava, pravedne mobilnosti, prava i vještina digitalnih radnika i socijalne uvjetovanosti[footnoteRef:1] u financiranju i javnoj nabavi EU-a. [1: 	U skladu s primjenjivim radnim uvjetima, zaštitom zdravlja i sigurnosti te socijalnim i radnim pravima.] 

· Da bi EU zadržao svoj vodeći položaj u svijetu u području zelene tehnologije, potreban mu je program konkurentnosti zasnovan na industrijskoj politici, inovacijama, ulaganjima i pravednoj digitalnoj i zelenoj tranziciji, kao i dublje jedinstveno tržište s jednostavnijim pravilima, manje fragmentacije i strožom provedbom.
· Europska industrijska politika mora podupirati priuštivu energiju, sigurne lance opskrbe i bolje prekogranične veze u energetskim, prometnim, telekomunikacijskim i dostavnim sustavima kako bi se osigurale kritične sirovine i otpornost vodoopskrbe, dok istovremeno treba osigurati pravednu tranziciju kojom se štite kvalitetna radna mjesta i europska industrijska baza.
· EGSO traži da se Programom rada za 2027. osigura potpuna apsorpcija i ciljano i fleksibilno reprogramiranje svih instrumenata višegodišnjeg financijskog okvira (VFO). U pripremnom radu tijekom 2027. moraju se osigurati baza dokaza, okviri upravljanja i strukture partnerstava na kojima će se temeljiti sljedeći VFO. Nijedan strateški prioritet – konkurentnost, kohezija, društveni napredak i zeleni i obrambeni ciljevi – ne bi smio biti strukturno podređen nekom drugom prioritetu. Osim toga, za sve prioritete navedene u ovom doprinosu EGSO-a trebala bi se osigurati namjenska financijska potpora u okviru VFO-a, pri čemu treba zajamčiti pravednu geografsku raspodjelu.

· Zajednički prioriteti EU-a koji se tiču pripravnosti, obrane i sigurnosti moraju uključivati veće obrambene sposobnosti, zajedničku nabavu, vojnu mobilnost, kibernetičku sigurnost i zaštitu kritične i civilne infrastrukture, kao i ulaganja u civilnu pripravnost za otporne zajednice, a istodobno osigurati transparentnost i demokratski nadzor u cilju postizanja mira.
· EU bi trebao ojačati svoju globalnu ulogu usklađivanjem strateške autonomije s vanjskom, trgovinskom i industrijskom politikom i politikom proširenja i istodobno podupirati Ukrajinu i izražavati solidarnost s palestinskim narodom, produbljivati suradnju s partnerima i jačati otpornost u ključnim sektorima. U okviru Programa rada za 2027. napredak u pogledu tih prioriteta trebao bi se osigurati kroz pružanje potpore zemljama kandidatkinjama, snažnije vanjsko djelovanje, gospodarsku sigurnost i bolje korištenje strategije Global Gateway i zajedničke sigurnosne i obrambene politike.
· EU bi kvalitetu života trebao tretirati kao stup društvene i demokratske otpornosti. Program rada za 2027. trebao bi povezivati zdravlje, skrb, mentalnu dobrobit, ravnopravnost, uključenost, antirasizam i pristup osnovnim uslugama u okviru plana u čijem su središtu ljudi i kojim se rješava problem tvrdokornih nejednakosti i ranjivosti. Praćenje BDP-a mora se dopuniti pokazateljima održivosti i kvalitete života.
· Budući da je siromaštvo isto što i demokratska isključenost, EU bi na problem siromaštva u pogledu stanovanja, energije, vode i hrane trebao odgovoriti koherentnim planom priuštivosti i pravednosti.
· Europski štit za zaštitu demokracije i Strategija EU-a za civilno društvo trebali bi poslužiti za jačanje prostora za građansko djelovanje, neovisnih medija, vladavine prava, ravnopravnosti, prava žena i zaštite od rodno uvjetovanog nasilja.

	Kontakt:
	Maja Radman

	Tel.:
	+32 25469051

	E-pošta:
	Maja.Radman@eesc.europa.eu 




· Preporuke EGSO-a o prijedlozima za reforme i ulaganja iznesenima u okviru ciklusa europskog semestra 2025. – 2026.


	Izvjestitelji/ice:
	Gonçalo LOBO XAVIER (Skupina poslodavaca – PT)
Andrea MONE (Skupina radnika – IT)
Luca JAHIER (Skupina organizacija civilnog društva – IT)


	Referentni dokument/i:
	Rezolucija
EESC-2026-01186-00-00-RES




Ključne točke

[bookmark: _Hlk229498008]EGSO:
* [bookmark: _Toc233635143]poziva na potpunu integraciju provedbe jedinstvenog tržišta u europski semestar i preporuke za pojedine zemlje, zajedno s političkom odgovornošću za provedbu pravila jedinstvenog tržišta;
* [bookmark: _Toc233635144]odlučno se protivi logici makroekonomske uvjetovanosti koja se zasniva na sankcijama i preporučuje strukturu pozitivnih poticaja u kojoj se u okviru semestra utvrđuju strateška uska grla, a VFO pruža ciljanu potporu za njihovo uklanjanje;
* [bookmark: _Toc233635145]prepoznaje sve veću važnost obrambene otpornosti i spremnosti i poziva na uspostavu regulatornog okruženja koje pruža pravnu sigurnost i potporu za mobilizaciju ulaganja u kapacitete koordinirane na razini EU-a;
* [bookmark: _Toc233635146]ističe da bi trebalo stvoriti  fiskalni prostor za postizanje zajedničkih socijalnih ciljeva EU-a, a posebno za doprinos Centru za socijalna ulaganja, koji je Europska komisija nedavno pokrenula;
* [bookmark: _Toc233635147]posebno ističe da su socijalna pitanja često podcijenjena u preporukama za pojedine zemlje i smatra da javnim tijelima treba dati odgovarajuće ovlasti i ojačati njihovo djelovanje kako bi se na nacionalnoj razini pokrenula dinamika nužna za ubrzavanje osmišljavanja, provedbe i ostvarivanja reformi, kao i njihove demokratske evaluacije;
* [bookmark: _Toc233635148]preporučuje povećanje uključenosti socijalnih partnera i organizacija civilnog društva (u cilju postupnog jačanja načela partnerstva s obzirom na konvergenciju upravljanja VFO-om i europskim semestrom) na način da se njihovo sudjelovanje umjesto kvaziproceduralnog uvjeta pretvori u bitan pokretač uspješnosti politike;
* [bookmark: _Toc233635149]poziva Komisiju da poboljša kvalitetu i vremenski raspored postupaka informiranja i savjetovanja u okviru europskog semestra. To obuhvaća ulaganje u izgradnju kapaciteta za civilni i socijalni dijalog, jačanje postupaka savjetovanja i poboljšanje vremenskih rasporeda, poboljšanje pristupa transparentnim i usporedivim podacima te uspostavu europskog kodeksa kojim bi se utvrdilo kako provoditi savjetovanja u okviru europskog semestra i kako sastavljati i provoditi nacionalne planove, u skladu s nacionalnim praksama i okvirima za socijalni dijalog;
* stoga poziva na uvođenje obavezne procjene kvalitete i učinka partnerstva, kojom bi se trebalo ispitati u kojoj su mjeri njihovi doprinosi oblikovali konačne operativne programe. To mora biti popraćeno radikalnim pojednostavljenjem provedbenih mehanizama, koji moraju biti osmišljeni u suradnji s upravljačkim tijelima, regionalnim tijelima, socijalnim partnerima i organizacijama civilnog društva, kako bi se osiguralo da su sustavi revizije i praćenja razmjerni i da se njima poštuje načelo podijeljenog upravljanja bez nametanja prekomjernog birokratskog udvostručavanja obveza.
 
	Kontakt:
	Colombe GREGOIRE
	

	Tel.:
	+32 25469286
	

	E-pošta:
	Colombe.Gregoire@eesc.europa.eu
	





[bookmark: _Toc233635150]STRUČNA SKUPINA ZA EKONOMSKU I MONETARNU UNIJU TE EKONOMSKU I SOCIJALNU KOHEZIJU

· Strategija za istočne pogranične regije

	Izvjestitelj/ica:
Suizvjestitelj/ica:
	Katrīna ZARIŅA (Skupina poslodavaca - LV)
Ionuţ SIBIAN (Skupina organizacija civilnog društva – RO)


	Referentni dokument/i:
	COM(2026) 82 final
EESC-2026-00699-00-00-AC



Ključne točke

EGSO:
· pozdravlja Komunikaciju Komisije i slaže se da su istočne pogranične regije strateški prioritet za sigurnost, koheziju i dugoročnu otpornost EU-a. Te su regije europska granica, a ne nacionalna rubna područja, i njihova je stabilnost ključna za vrijednosti, blagostanje i teritorijalnu cjelovitost EU-a. Poziva na ciljani i sveobuhvatni odgovor EU-a koji bi odražavao posebne sigurnosne, gospodarske i demografske pritiske na istočne pogranične regije, koji se ne mogu prevladati samo standardnim instrumentima politike; 
· naglašava da kontinuirane hibridne prijetnje, kibernetički napadi, sabotaža infrastrukture, instrumentalizacija migracija i dezinformacije iziskuju koordinirani odgovor na razini EU-a zasnovan na načelu teritorijalnosti. Podupire promatračku misiju na istočnim granicama, Europsku inicijativu za obranu od bespilotnih zrakoplova i snažniju pripravnost na krizu;
· ozbiljno je zabrinut zbog velikog demografskog pada u mnogim istočnim pograničnim regijama, od kojih su neke u posljednjem desetljeću izgubile više od 17 % stanovništva. To ugrožava tržišta rada, javne financije, osnovne usluge i dugoročnu teritorijalnu koheziju. Poziva na ciljane mjere za demografsku revitalizaciju, uključujući poticaje za zadržavanje mladih, kvalitetna radna mjesta, razvoj vještina i bolje životne uvjete;
· napominje da ruska ratna agresija i hibridne prijetnje nerazmjerno utječu na istočne pogranične regije, što je dovelo do usporavanja rasta BDP-a, povećanja inflacije, poremećaja u trgovini i nižih ulaganja. Zabrinut je zbog toga što se predloženi pristup uglavnom oslanja na preraspodjelu postojećih sredstava. Poziva na dodatnu namjensku financijsku potporu EU-a, uključujući dodjelu dostatne količine sredstva u sklopu višegodišnjeg financijskog okvira (VFO) za razdoblje 2028. – 2034., s jasnim provedbenim mehanizmima za postizanje rezultata na terenu i uz primjenu načela partnerstva;
· predlaže da se u okviru Europskog fonda za konkurentnost uvedu posebni programski pozivi za istočne pogranične regije. Tako bi se uklonili strukturni nedostaci, poduprli lokalni poslovni ekosustavi i ojačala konkurentnost i otpornost regija koje se suočavaju s demografskim i sigurnosnim pritiscima. Preporučuje i primjenu mjera za jamstva EU-a i podjelu rizika;
· naglašava da su promet, energetika i digitalna povezivost i dalje glavna uska grla. Podupire brži razvoj mreže TEN-T, infrastrukture s dvojnom namjenom, bolje prekogranične veze s Ukrajinom i Moldovom i otporne digitalne mreže. Isto tako, poziva na infrastrukturu s dvojnom namjenom i industrijske projekte u okviru instrumenata kao što su Instrument za povezivanje Europe i financiranje vojne mobilnosti, čime bi se osiguralo da ulaganja u obranu i sigurnost dovode do lokalnih gospodarskih koristi, zapošljavanja i sudjelovanja MSP-ova;
· pozdravlja fokus na ljude i zajednice i naglašava da sigurnost i otpornost ovise o snažnim socijalnim sustavima, dostupnoj zdravstvenoj skrbi, kvalitetnom obrazovanju i učinkovitom lokalnom upravljanju. Poziva na snažnije lokalizirane i socijalne mehanizme, mehanizme civilnog dijaloga i participativne pristupe;
· smatra da je jačanje administrativnih i institucijskih kapaciteta temeljni stup razvoja i otpornosti istočnih pograničnih regija;
· podržava snažniju integraciju mjera sigurnosti, otpornosti i gospodarskog razvoja, no isto tako ukazuje na ulaganja u povezivost, inovacije i lokalne prednosti kao pokretače održivog rasta. Treba uspostaviti ravnotežu između sigurnosnih i kohezijskih prioriteta;
· naglašava da je važno preispitati okvir za državne potpore kako bi se u istočnim pograničnim regijama dopustila veća fleksibilnost, čime bi se državama članicama omogućilo uspješnije prevladavanje investicijskog jaza i tržišnih nedostataka;
· podržava godišnji politički dijalog na visokoj razini i potiče Komisiju da osmisli dugoročni strateški okvir za istočne pogranične regije šire od aktualnog VFO-a u koji bi bilo uključeno i civilno društvo. Tim bi okvirom istočne pogranične regije trebalo prepoznati kao posebnu vrstu transnacionalnog područja, u skladu s Teritorijalnim programom 2030. Komisija bi u izvješće o koheziji trebala uključiti i poglavlje o istočnim pograničnim regijama.

	Kontakt:
	Georgios MELEAS

	Tel.:
	+32 25469795

	E-pošta:
	Georgios.Meleas@eesc.europa.eu



· 
 „Stajalište organiziranog civilnog društva u državama članicama EU-a o prijedlozima za nacionalne reforme i ulaganja i njihovoj provedbi (ciklus europskog semestra 2025. – 2026.)”.

	Izvjestitelji/ice:
	Gonçalo LOBO XAVIER (Skupina poslodavaca – PT)
Andrea MONE (Skupina radnika – IT)
Luca JAHIER (Skupina organizacija civilnog društva – IT)




	Referentni dokument/i:
	Informativno izvješće
EESC-2025-04323-00-00-RI



Ključne točke
· Preporuke za pojedine zemlje široko su prihvaćene u svim državama članicama kao općenito relevantne i usklađene s ključnim nacionalnim gospodarskim i strukturnim izazovima. Međutim, to prihvaćanje dosljedno je popraćeno prijavljenim nedostacima u pogledu prenošenja tih preporuka u konkretne mjere politike nacionalnih vlada, kao i uključivanjem socijalnih partnera i civilnog društva. Osim toga, dionici često ističu neravnotežu u prioritetima politika: socijalne dimenzije, uključujući uvjete na tržištu rada, plaće i nejednakost, često se smatraju nedovoljno zastupljenima u različitim okvirima politike. Smatra se da ta neravnoteža doprinosi širem strukturnom demokratskom deficitu u europskom semestru, što može ugroziti legitimnost i učinkovitost koordinacije politika EU-a.
· Kad je riječ o provedbi Mehanizma za oporavak i otpornost, mnogi dionici ukazuju na razlike između oblikovanja politika i njihove stvarne provedbe, pri čemu se provedba opisuje kao neujednačena, djelomična ili administrativno i institucijski ograničena.
· Kad je riječ o praćenju provedbe nacionalnog srednjoročnog fiskalno-strukturnog plana i godišnjeg izvješća o napretku, dionici ističu ograničene resurse, veliko administrativno opterećenje i fragmentirane postupke. To utječe i na provedbu reformi i na njihovu sposobnost djelotvornog praćenja napretka. Ta su ograničenja često popraćena nedovoljnom transparentnošću i ograničenom dostupnošću pravodobnih i upotrebljivih podataka.
· Iako u većini država članica postoje formalni mehanizmi savjetovanja, sudjelovanje socijalnih partnera i organizacija civilnog društva u europskom semestru i povezanim instrumentima EU-a općenito se smatra sadržajno nedovoljnim. Često se odvija prekasno u postupku ili ima ograničen utjecaj na konačne političke odluke. To dovodi do percepcije da je angažman i dalje uglavnom proceduralan, a ne učinkovit.
· Iako je bolja usklađenost između instrumenata EU-a, posebno europskog semestra i sljedećeg VFO-a, i nacionalnih politika prepoznata kao mogući način za poboljšanje usklađenosti i djelotvornosti, dionici u nekoliko država članica izražavaju zabrinutost zbog njezinih posljedica. To uključuje moguće učinke na nacionalnu autonomiju, rizike za demokratski nadzor i moguće neravnoteže u postupcima donošenja odluka, posebno ako upravljanje postane više centralizirano ili se poveća uvjetovanost.

	Kontakt:
	Colombe GREGOIRE

	Tel.:
	+32 25469286

	E-pošta:
	Colombe.Gregoire@eesc.europa.eu




· Okvir EU-a za praćenje proračunskih rashoda i uspješnost

	Izvjestitelj/ica:
Suizvjestitelj/ica:
	Konstantinos DIAMANTOUROS (Skupina poslodavaca – EL)
Dominika BIEGON (Skupina radnika – DE)


	Referentni dokument/i:
	COM(2025) 545 final
EESC-2026-00577-00-00-AC


Ključne točke

EGSO:
· [bookmark: _Toc233635151]podržava inicijativu za uspostavu jedinstvenog i usklađenog skupa pokazatelja ostvarenja i rezultata u cijelom višegodišnjem financijskom okviru (VFO), usklađivanje primjene horizontalnih načela, uvođenje jedinstvenog godišnjeg izvješća o upravljanju i uspješnosti i stvaranje jedinstvenog portala za sve informacije povezane s VFO-om;
· [bookmark: _Toc233635152]ističe da se Uredbom o uspješnosti implicitno utvrđuje opseg prihvatljivih programa na ex ante osnovi, pri čemu je isplata sredstava EU-a povezana s ostvarivanjem ključnih etapa i postizanjem ciljnih vrijednosti koje treba definirati pokazateljima ostvarenja i rezultata. Stoga je okvir izrazito političke prirode; 
· [bookmark: _Toc233635153]naglašava da je, ako plaćanja ovise o ključnim etapama i ciljnim vrijednostima, često teško pravodobno mjeriti rezultate, posebno kad je riječ o socijalnim intervencijama. Stoga predlaže da se u okvir uspješnosti uvede mogućnost izuzeća – javne vlasti trebale bi u slučaju objektivnih poteškoća u prikupljanju i mjerenju podataka u provedbi planova za nacionalno i regionalno partnerstvo imati dvije opcije: primijeniti financiranje na temelju troškova ili kvantitativno izvješćivanje dopuniti kvalitativnim pokazateljima;
· [bookmark: _Toc233635154]poziva na to da se u okviru šireg cilja zaštite okoliša nastoji promicati vidljivost rashoda u području bioraznolikosti;
· [bookmark: _Toc233635155]preporučuje osiguravanje transparentne, predvidljive i razmjerne primjene načela „ne nanosi bitnu štetu” u cijelom proračunu EU-a, koje bi se trebalo dosljedno primjenjivati u svim programima i poduprijeti jasnom definicijom znatne štete. Primjena tog načela trebala bi biti proporcionalna stvarnim rizicima koje određena inicijativa predstavlja za ciljeve zaštićene tim načelom. Tom bi se proporcionalnošću trebalo izbjeći neopravdano penaliziranje djelatnosti koje su, ako se obavljaju unutar EU-a, već znatno klimatski i ekološki prihvatljivije od usporedivih djelatnosti u trećim zemljama, čime bi se smanjio rizik od premještanja ulaganja u zemlje koje primjenjuju niže standarde. Osim toga, budući da bi se manji subjekti mogli suočiti s većim izazovima u ispunjavanju zahtjeva za izvješćivanje, pri primjeni načela nenanošenja bitne štete treba uzeti u obzir veličinu i kapacitet korisnika. Naposljetku, EGSO smatra da bi izuzeće od načela „ne nanosi bitnu štetu” koje se primjenjuje na sektor obrane trebalo biti ciljano i da ne bi smjelo omogućiti sveobuhvatno izuzimanje aktivnosti pod krinkom dvojne namjene;
· [bookmark: _Toc233635156]poziva na to da financiranje koje se računa u okviru kvote za socijalna ulaganja ostane usmjereno na temeljne ciljeve Europskog socijalnog fonda (ESF);
· [bookmark: _Toc233635157]smatra da treba ojačati članak 6. Uredbe o uspješnosti kako bi se osiguralo da, ako je to izvedivo, primjereno i u skladu sa sektorskim pravilima, programi i aktivnosti koje financira EU doprinose stvaranju i održavanju kvalitetnih radnih mjesta zahvaljujući razmjernim socijalnim uvjetima i preporučuje godišnje izvješćivanje o kvaliteti radnih mjesta;
· [bookmark: _Toc233635158]preporučuje utvrđivanje kvantitativnih i kvalitativnih pokazatelja za mjerenje sudjelovanja organiziranog civilnog društva i socijalnih partnera, od faze osmišljavanja do faze provedbe, kako bi načelo partnerstva u kontekstu planova za nacionalno i regionalno partnerstvo postalo učinkovitije, smislenije, mjerljivije i lakše provedivo;
· [bookmark: _Toc233635159]ističe da se od organizacija civilnog društva i socijalnih partnera očekuje da koriste pokazatelje iz Uredbe o uspješnosti za to da politike pretoče u lokalne strategije. Stoga EGSO suzakonodavcima preporučuje da povećaju tehničku pomoć;
· [bookmark: _Toc233635160]zalaže se za to da se u okvir uspješnosti kao horizontalno načelo uvede rodna osviještenost;
· [bookmark: _Toc233635161]predlaže određene izmjene Priloga I. Prijedlogu Komisije naslovljenog „Područja i pokazatelji intervencije”, koje su navedene u prilogu ovom mišljenju EGSO-a.

	Kontakt:
	Gerald KLEC

	Tel.:
	+32 25469909

	E-pošta:
	Gerald.Klec@eesc.europa.eu




[bookmark: _Toc75527081][bookmark: _Toc233635162]STRUČNA SKUPINA ZA ZAPOŠLJAVANJE, SOCIJALNA PITANJA I GRAĐANSTVO

· Evaluacija Direktive o zaštiti zviždača

	Izvjestitelj/ica:
	Giulia BARBUCCI (Skupina radnika – IT)


	Referentni dokument/i:
	Informativno izvješće
EESC-2025-04143-00-00-RE



Ključne točke

Oslanjajući se na rasprave s dionicima i rezultate ankete prikupljene tijekom pet posjeta zemljama u vezi s učinkovitosti, relevantnosti i dodanom vrijednosti civilnog društva, EGSO:
· ističe da je u zemljama u kojima je provedeno ispitivanje prenošenje Direktive općenito bio važan korak naprijed u pojašnjenju pravnih okvira, uspostavi višestrukih kanala za prijavljivanje i poboljšanju institucionalne suradnje, ali da u praktičnoj provedbi i dalje postoje veliki nedostaci;
· napominje da mnogi dionici smatraju da je područje primjene zaštite utvrđeno Direktivom preusko, pogotovo kad je riječ o socijalnim pitanjima i pitanjima povezanima s radnim mjestom, i naglašava da bi ograničavanje zaštite na određena područja prava EU-a moglo stvoriti pravnu nesigurnost i obeshrabriti prijavljivanje;
· ističe da malim poduzećima često nedostaju resursi i stručno znanje za učinkovitu provedbu internih mehanizama prijavljivanja, te stoga preporučuje da se istraži mogućnost uspostave zajedničkih ili sektorskih mehanizama prijavljivanja u skladu s Direktivom;
· naglašava da stalni strah od osvete, dugotrajnosti postupaka i neujednačene razine zaštite i dalje narušava povjerenje u zviždačke sustave, zbog čega dionici pozivaju na poduzimanje jačih preventivnih mjera, financijsku pomoć i uspostavu mehanizama potpore za prijavitelje;
· smatra da države članice institucijama nadležnima za postupke u vezi sa zviždačima trebaju dodijeliti dostatna financijske i ljudske resurse, kao i resurse za osposobljavanje kako bi se riješio problem kašnjenja, nedostatka kapaciteta i ograničene svijesti o pravnoj zaštiti;
· neki su dionici izjavili da se uključivanjem sindikata, predstavnika radnika i organizacija civilnog društva može ojačati učinkovitost, neovisnost i vjerodostojnost mehanizama prijavljivanja, povećati osviještenost i poboljšati provedbene prakse;
· preporučuje da se razmotri osnivanje neovisnih višedioničkih savjetodavnih tijela na nacionalnoj razini, koja bi ocjenjivala sustave prijavljivanja, analizirala strukturna pitanja i podržavala inicijative za osposobljavanje i usmjeravanje koje uključuju civilno društvo i socijalne partnere;
· naglašava da su okviri za zviždače to legitimniji i učinkovitiji što medijski akteri mogu sigurnije izvješćivati o pitanjima od javnog interesa, pri čemu su mnogi dionici naveli da bi pretjerano restriktivna pravila o povjerljivosti mogla ugroziti javni nadzor;
· ističe važnost kampanja za senzibilizaciju kojima se mijenja kulturna percepcija zviždanja i osigurava informiranost građana o njihovim pravima i dostupnim mehanizmima prijavljivanja;
· poziva da se sustavno prikupljaju i objavljuju podaci o postupcima, ishodima i daljnjim mjerama u vezi sa zviždačima kako bi se moglo procijeniti učinkovitost i koherentnost nacionalnih sustava i utvrditi strukturne nedostatke.
	Kontakt:
	June BEDATON

	Tel.:
	+32 2546 8134

	E-pošta:
	June.Bedaton@eesc.europa.eu





[bookmark: _Toc24617160][bookmark: _Toc75527082][bookmark: _Toc233635163]STRUČNA SKUPINA ZA PROMET, ENERGIJU, INFRASTRUKTURU I INFORMACIJSKO DRUŠTVO

· Prijedlog Akta o digitalnim mrežama

	Izvjestitelj/ica:
	Maurizio MENSI (Skupina organizacija civilnog društva – IT)


	Referentni dokument/i:
	COM(2026) 16 final 
EESC-2026-00515-00-00-AC



Ključne točke

EGSO:
· [bookmark: _Hlk221271736]smatra da je uredba kao pravni instrument Akta o digitalnim mrežama prikladan izbor za potrebe uklanjanja prepreka na unutarnjem tržištu i osiguravanja jedinstvenih pravila;
· poziva na jasnu raspodjelu nadležnosti između Ureda za digitalne mreže, Tijela europskih regulatora za elektroničke komunikacije (BEREC), Tijela za politiku radiofrekvencijskog spektra i nacionalnih regulatornih tijela, čime se izbjegavaju preklapanja i institucijsko udvostručavanje; 
· pozdravlja sustavni pristup Akta o digitalnim mrežama izdavanju dozvola, radiofrekvencijskom spektru, isključivanju bakrenih mreža i upravljanju kao dosljednoj strategiji unutarnjeg tržišta;
· podržava snažna, ažurirana i potpuno usklađena prava krajnjih korisnika i poziva na uvođenje minimalnih standarda kvalitete usluge; 
· preporučuje da se izričito isključe regulatorni sustavi pravednog udjela kojima se nameću obvezna plaćanja velikih pružatelja sadržaja na temelju količine prometa ili podrijetla;
· pozdravlja okvir Akta o digitalnim mrežama za prijelaz s bakrenih na svjetlovodne niti i smatra ga ključnim za sigurno i konkurentno jedinstveno tržište.

	Kontakt:
	Albert PRECUP

	Tel.:
	+32 25469326

	E-pošta:
	Albert.Precup@eesc.europa.eu




· Provedba novog europskog Bauhausa

	Izvjestitelj/ica:
	Rudolf KOLBE (Skupina organizacija civilnog društva – AT)


	Referentni dokument/i:
	(COM(2025) 1026 final)
EESC-2026-00440-00-00-AC



Ključne točke

EGSO:
· poziva Europsku komisiju da razvije ključne pokazatelje uspješnosti za horizontalnu međusektorsku provedbu vrijednosti i načela novog europskog Bauhausa u novim i revidiranim politikama i regulatornim aktima EU-a te stiče neodvojivost novog europskog Bauhausa i politika priuštivog stanovanja, kao i potrebu da se sljedeći provedbeni korak novog europskog Bauhausa usmjeri na ulaganja u održivo, priuštivo i kvalitetno stanovanje;
· pozdravlja predstojeće donošenje Preporuke o novom europskom Bauhausu i poziva države članice da služe kao most između EU-a i regionalne odnosno lokalne razine jer u tom kontekstu koordinirano djelovanje na razini EU-a može pružiti jasnu dodanu vrijednost uz istovremeno poštovanje supsidijarnosti;
· poziva Komisiju da u predstojećoj reviziji direktiva o javnoj nabavi predvidi da javna tijela daju prednost kriterijima životnog ciklusa i kvalitete za usluge koje oblikuju izgrađeni okoliš te da ojača, a ne smanji, profesionalnu izvrsnost jer je ona ključna osnova za provedbu načela novog europskog Bauhausa, uz istodobno osiguravanje pristupačnih mogućnosti usavršavanja, posebno za zaposlenike, stručnjake i MSP-ove.

	Kontakt:
	Francesco Napolitano

	Tel.:
	+32 25468921

	E-pošta:
	Francesco.Napolitano@eesc.europa.eu 




· Djelotvorno pojednostavljenje i zaštita socijalnih standarda u zakonodavstvu o prometu

	Izvjestitelj/ica:
	Marco WAGENER (Skupina radnika – LU)

	
	

	Referentni dokument/i:
	razmatračko mišljenje na zahtjev Europske komisije

	
	EESC-2026-00735-00-00-AC



EGSO:

· prepoznaje važnost pravne stečevine EU-a u području prometa i naglašava da je transparentan i predvidljiv regulatorni okvir za promet ključan za konkurentnost EU-a, a ujedno osigurava visoke standarde za radnike, klijente i socijalna prava. Te se obveze moraju primjenjivati i na subjekte izvan EU-a koji posluju na jedinstvenom tržištu. Konkurentnost, socijalna prava i zaštita okoliša moraju ostati u središtu europskog modela;
· zalaže se za digitalizaciju i interoperabilnost radi modernizacije zahtjeva u pogledu dokumentacije u putničkom i teretnom prometu. Sigurnim digitalnim alatima otpornima na neovlaštene manipulacije može se pojednostaviti administracija, poduprijeti provedba i poboljšati sigurnost i prava radnika, poslodavaca i putnika te pritom pojednostaviti administrativne zadaće i poštovati privatnost podataka;
· smatra da bi cilj pojednostavljenja trebao biti promicanje digitalne i pametne primjene postojećih pravila na temelju obavještajnih podataka, posebno u pogledu radnog vremena i vremena odmora te prekogranične mobilnosti radnika, čime bi se sektor učinio privlačnijim nedovoljno zastupljenim skupinama i pomoglo u rješavanju problema nedostatka radne snage. Vrlo promjenjivo radno okruženje u prometnom sektoru iziskuje prilagođeno socijalno zakonodavstvo;
· naglašava važnost socijalnog dijaloga jer su socijalni partneri u najboljem položaju da identificiraju nepotrebna i nerazmjerna pravila i predlože praktična pojednostavljenja u okviru strukturiranog sektorskog dijaloga, uz istodobnu zaštitu poslovanja i socijalnih standarda;

	Kontakt:
	Aleksandra ŠARMAN GRILC

	Tel.:
	+32 25468333

	E-pošta:
	Aleksandra.SarmanGrilc@eesc.europa.eu 





[bookmark: _Toc75527083][bookmark: _Toc233635164]STRUČNA SKUPINA ZA JEDINSTVENO TRŽIŠTE, PROIZVODNJU I POTROŠNJU

· Primjedbe poslovne zajednice i civilnog društva o reviziji Uredbe (EU) br. 651/2014 o državnim potporama (Uredba o općem skupnom izuzeću)

	Izvjestitelj/ica:
	Giuseppe GUERINI (Skupina organizacija civilnog društva – IT)

	Referentni dokument/i:
	samoinicijativno mišljenje
EESC-2026-00567-00-00-AC



Ključne točke

EGSO:
· pozdravlja Komisijinu reviziju Uredbe o općem skupnom izuzeću (GBER) i podupire njezine ciljeve, odnosno modernizaciju i pojednostavnjenje propisa o izuzećima od pravila o državnim potporama, proširenje prihvatljivih kategorija i veću jasnoću i pravnu sigurnost prije stupanja na snagu 1. siječnja 2027.;
· odlučno podupire inicijativu za pojednostavnjenje, prije svega širu upotrebu pojednostavnjenih mogućnosti obračuna troškova (paušalne stope, jedinični troškovi, jednokratni iznosi) kako bi se smanjila birokracija i troškovi usklađivanja, ali ipak napominje da je tekst i dalje tehnički zahtjevan i da je potreban pristup prilagođeniji korisnicima;
· poziva na veću potporu provedbi i potiče Komisiju i države članice da ulažu u osposobljavanje i izgradnju kapaciteta nacionalnih, regionalnih i lokalnih uprava te da objave smjernice s komentarima (koje treba redovito ažurirati i o kojima se treba savjetovati);
· ističe ključno područje primjene i ažuriranje politika, uključujući proširenje Uredbe o općem skupnom izuzeću na poljoprivredu (uz jasnu koordinaciju s Uredbom o skupnom izuzeću za poljoprivredu), izričito priznavanje socijalnih poduzeća (u skladu s definicijom iz Akcijskog plana za socijalnu ekonomiju) i nove odredbe za socijalno i priuštivo stanovanje u skladu s Odlukom (EU) 2025/2630;
· naglašava pošteno tržišno natjecanje i socijalne zaštitne mjere i pozdravlja pojačanu potporu radnicima u nepovoljnom položaju i osobama s invaliditetom (uključujući prijedlog za priznavanje socijalnih poduzeća za radnu integraciju); istodobno ističe da korisnici moraju poštovati kriterije zaštite rada i društvene odgovornosti i da bi pravila o financijskim posrednicima trebala omogućiti brzo pružanje potpore bez nepotrebnih poremećaja.

	Kontakt:
	Silvia STAFFA

	Tel.:
	+32 25468378

	E-pošta:
	Silvia.Staffa@eesc.europa.eu




[bookmark: _Toc70322234][bookmark: _Toc75527084][bookmark: _Toc232773780][bookmark: _Toc233635165]STRUČNA SKUPINA ZA POLJOPRIVREDU, RURALNI RAZVOJ I OKOLIŠ

· Prenošenje mjera regionalnih organizacija za upravljanje ribarstvom – RFMO II

	Referentni dokument/i:
	mišljenje kategorije C
COM(2026) 198 final

	
	EESC-2026-01617-00-00-AC



Ključne točke

EGSO:
· Budući da je svoj stav o sadržaju dotičnog prijedloga već iznio u mišljenjima:
· „Izmjene propisa o međunarodnom ribarstvu (NAFO, SPRFMO, IOTC, WCPFC, IATTC i ICCAT)”[footnoteRef:2] (usvojeno 16.7.2025.), [2:  	SL C C/2025/5154, 28.10.2025.] 

· „Ribarstvo – NAFO”[footnoteRef:3] (usvojeno 15.6.2023.) [3:  	SL C 293, 18.8.2023., str. 144.] 

· „Mjere očuvanja i provedbe – NAFO”[footnoteRef:4] (usvojeno 24.3.2022.), [4:  	SL C 290, 29.7.2022., str. 149.] 

· „Očuvanje atlantskih tuna”[footnoteRef:5] (usvojeno 15.06.2022.), [5:  	SL C 365, 23.9.2022., str. 55.] 

· „Dokumentacija o ulovu plavoperajne tune” (usvojeno 27. siječnja 2021.),
· „Ribarstvo – Prenošenje mjera IATTC-a”[footnoteRef:6] (usvojeno 2.12.2020.), [6:  	SL C 56, 16.2.2021., str. 59.] 

· „Mjere očuvanja i provedbe – NAFO”[footnoteRef:7] (usvojeno 18.9.2020.), [7:  	SL C 429, 11.12.2020., str. 279.] 

· „Višegodišnji plan upravljanja plavoperajnom tunom”[footnoteRef:8] (usvojeno 7.5.2020.), [8: 	SL C 232, 14.7.2020., str. 36.] 

· „Mjere za očuvanje i kontrolu na području koje regulira Organizacija za ribarstvo sjeverozapadnog Atlantika”[footnoteRef:9] (usvojeno 23.1.2019.), [9:  	SL C 159, 15.5.2019., str. 60.] 

· „Očuvanje atlantskih tuna”[footnoteRef:10] (usvojeno 19.10.2016.), [10: 	SL C 34, 2.2.2017., str. 142.] 

· „Ribolovna odobrenja”[footnoteRef:11] (usvojeno 25.5.2016.), [11:  	SL C 303, 19.8.2016., str. 116.] 


· Odbor je odlučio da o toj temi neće izraditi novo mišljenje, nego upućuje na stajalište izneseno u gore navedenim dokumentima.

	Kontakt:
	Arturo Íñiguez Yuste

	Tel.:
	+32 25468768

	E-pošta:
	Arturo.Iniguez@eesc.europa.eu




· Zabrana izvoza miješanog komunalnog otpada namijenjenog oporabi


	Referentni dokument/i:
	mišljenje kategorije C
COM(2026) 183 final

	
	EESC-2026-01615-00-00-AC



Ključne točke

EGSO:
· podržava sadržaj prijedloga i već je iznio svoja stajališta o toj temi u svojem prethodnom mišljenju „Pošiljke otpada – revizija pravila EU-a”[footnoteRef:12], usvojenom 23. veljače 2022.;  [12: 	 SL C 275, 18.7.2022., str. 95.] 

· odlučio je dati pozitivno mišljenje o predloženom tekstu i uputiti na stajalište koje je zauzeo u navedenom dokumentu.

	Kontakt:
	Arturo Iniguez Yuste

	Tel.:
	+32 25468768

	E-pošta:
	Arturo.Iniguez@eesc.europa.eu




· Akt o kružnom gospodarstvu – Kružno gospodarstvo i odgovorna potrošnja resursa unutar ograničenja planeta




	Izvjestitelj/ica:
	Cillian LOHAN (Skupina organizacija civilnog društva – IE)



	Referentni dokument/i:
	razmatračko mišljenje na zahtjev Europske komisije
EESC-2026-00688-00-00-AC



Ključne točke

EGSO:
· [bookmark: _Toc233635166]kako bi Akt o kružnom gospodarstvu okoliš zaista bio akt, a ne samo prijedlog, preporučuje da se pošalje snažna poruka o vodećoj ulozi EU-a u poticanju hitnih i sistemskih promjena u kružnom gospodarstvu;
· [bookmark: _Toc233635167]insistira da akt bude popraćen jasnim mapiranjem svih međusobno povezanih pravila, propisa, akcijskih planova i strategija koje čine zakonodavni okvir za kružnu tranziciju;
· [bookmark: _Toc233635168]predlaže da temelj Akta bude usmjerenost na poticaje za snažno tržište sekundarnih sirovina koje dobro funkcionira;
· [bookmark: _Toc233635169]predlaže jačanje tržišta sekundarnih sirovina i kružnih poslovnih modela (ponovna uporaba, popravak, ponovna proizvodnja);
· [bookmark: _Toc233635170]predlaže unapređenje javne nabave, reformu proširene odgovornosti proizvođača (povrh recikliranja, npr. putem ekomoduliranih naknada), osiguravanje sljedivosti materijala, kao i širenje ekološkog dizajna, poboljšanje radnih uvjeta i promicanje ponovne proizvodnje;
· [bookmark: _Toc233635171]preporučuje da Aktu bude priložen redovito ažuriran repozitorij dobrih praksi kružnog gospodarstva prikupljenih od Europske platforme dionika kružnog gospodarstva (ECESP). Repozitorij bi trebao biti povezan s pokazateljima i okvirima za praćenje, čime bi se doprinijelo praćenju napretka i oblikovanju politika utemeljenih na dokazima;
· [bookmark: _Toc233635172]smatra da bi sljedivost, certificiranje, usklađeno označivanje i tehnički standardi trebali biti osnovni alati za izgradnju tržišnog povjerenja u sekundarne sirovine i podupiranje provedbe i širenja u EU-u;
· [bookmark: _Toc233635173]naglašava da posrednici u tranziciji moraju biti službeno priznati i imati resurse za poticanje kružnosti u svim lancima vrijednosti;
· [bookmark: _Toc233635174]priznaje da je pravedna tranzicija od ključne važnosti: civilno društvo, zadruge i socijalna poduzeća trebali bi biti dionici u stvaranju, ne samo korisnici, s priuštivim kružnim rješenjima i dostupnim poticajima;
· [bookmark: _Toc233635175]naglašava da bi ECESP trebao služiti kao strateški partner za usklađivanje prioriteta, testiranje novih pokazatelja, utvrđivanje prepreka provedbi i pomoć u ubrzavanju tranzicije.

	Kontakt:
	Anna CAMERON, Alice SENGA

	Tel.:
	+32 25468228, +32 25468368

	E-pošta:
	Anna.Cameron@eesc.europa.eu, Alice.Senga@eesc.europa.eu




· Evaluacija ostvarivanja ciljeva zajedničke poljoprivredne politike

	Izvjestitelj/ica:
	Joe HEALY (Skupina organizacija civilnog društva – IE)

	Suizvjestitelj/ica:
	Josep PUXEU ROCAMORA (Skupina poslodavaca – ES)

	Referentni dokument/i:
	Informativno izvješće
EESC-2025-03221-00-00-RE

	
	



Ključne točke
Na temelju sastanaka dionika i podataka prikupljenih tijekom misija u pojedinim zemljama, EGSO preporučuje da se:
· povećaju i indeksiraju izravna plaćanja i ukupno financiranje ZPP-a kako bi se suzbila inflacija, rastući troškovi i nestabilnost tržišta; 
· zadrži ZPP s dva stupa, pri čemu prvi stup obuhvaća potporu dohotku poljoprivrednih gospodarstava putem izravnih plaćanja i tržišnih potpora, a drugi stup obuhvaća ruralni razvoj i potporu ruralnim područjima;
· ojača položaj poljoprivrednika u lancu opskrbe hranom i poveća transparentnost cijena;
· ojačaju organizacije proizvođača, poboljša provedba zakona o nepoštenim trgovačkim praksama i osigura snažna istovrijednost standarda u trgovinskoj politici;
· poboljša i poveća generacijska obnova, pružanje potpore ženama i poljoprivrednicima koji su zaposleni na nepuno radno vrijeme i osigura dugoročna stabilnost politika;
· uvedu ili prošire ciljani financijski i strukturni poticaji, posebno za poljoprivrednice i projekte pod vodstvom žena, slične irskim i španjolskim „rodno usmjerenim mjerama”;
· postave ambiciozniji ciljevi zaštite okoliša s razmjernim poticajima i uvedu programi za ekologiju koji su fleksibilniji, prilagođeni svakoj regiji i popraćeni odgovarajućom naknadom i ciljanim savjetodavnim uslugama;
· proširi socijalna uvjetovanost na visokorizične sektore, kao što je hortikultura, i na radnike migrante / sezonske radnike, uz pažljivu analizu i rješavanje problema koje su izrazili poljoprivrednici, skupine poslodavaca i nacionalne uprave u pogledu djelotvornosti mehanizma i njegova potencijala za povećanje administrativnog opterećenja, a da sektoru ne pruža jasne socijalne koristi;
· pojednostavi administrativno opterećenje, posebno na razini poljoprivrednih gospodarstava, uz istodobno zadržavanje odgovornosti, i smanji birokratsko opterećenje poštovanjem načela „samo jednom”;
· poveća potpora za program LEADER i mjere lokalnog razvoja, kao i namjensko financiranje, smanji administrativna složenost i integriraju poljoprivredno-prehrambeni projekti koji su više usmjereni na poljoprivredna gospodarstva kako bi se potaknula uključiva ruralna gospodarstva;
· uspostave trajni okviri zajedničke odgovornosti, djelotvornija razdoblja savjetovanja i transparentni mehanizmi povratnih informacija;
· osigura da potpora u okviru ZPP-a ne odlazi u poduzeća sa sjedištem izvan EU-a;
· predlože posebne mjere potpore za poljoprivrednike kako bi se osigurali dobri životni uvjeti za sezonske radnike.

	Kontakt:
	Myrto KOLYVA

	Tel.:
	+32 25468718

	E-pošta:
	Myrto.Kolyva@eesc.europa.eu

· Jačanje gospodarske sigurnosti EU-a

	Izvjestitelj/ica:
	Milena ANGELOVA (Skupina poslodavaca – BG)

	

	Referentni dokument/i:
	JOIN(2025) 945 final
EESC-2026-00590-00-00-AC

	
	



Ključne točke

EGSO:
· smatra da je gospodarska sigurnost ključan cilj EU-a i poziva na hitno i integrirano djelovanje u svim relevantnim područjima politika, osobito u području inovacija, energetike, prometa, digitalizacije, industrije, gospodarstva, trgovine i međunarodnih partnerstava, s jasnim odgovornostima i djelotvornom koordinacijom između EU-a i nacionalnih razina;
· naglašava da je gospodarska sigurnost usko povezana sa sveobuhvatnom sigurnošću i da se EU mora pripremiti za umnožavanje rizika jačanjem svojeg gospodarstva, obrambenih kapaciteta, demokratske otpornosti, diplomatskih sposobnosti i suradnje s partnerima istomišljenicima;
· poziva na horizontalne mjere visokog učinka kako bi se ojačala konkurentnost, privlačnost za ulaganja i otpornost EU-a, uz istodobno širenje i diversifikaciju trgovinskih odnosa, stvaranje korisnih međunarodnih partnerstava i jasno razlikovanje između ovisnosti niskog i visokog rizika;
· naglašava da su čvrsti unutarnji temelji – makroekonomska stabilnost, solidne inovacije i proizvodni kapaciteti, uz siguran pristup ključnim resursima i funkcionalno jedinstveno tržište – strateški pokretači gospodarske sigurnosti;
· ističe potrebu za znatnim povećanjem privatnih i javnih ulaganja u cilju jačanja gospodarske sigurnosti, od istraživanja i inovacija pa do sveobuhvatne primjene i proizvodnje, među ostalim poboljšanjem financijskih tržišta EU-a;
· poziva na jačanje sigurnih i održivih lanaca opskrbe i infrastrukture, snažne i raznolike proizvodne baze, vještina i kompetencija usklađenih s potrebama tržišta rada te vrhunskog znanja i iskustva u ključnim tehnologijama;
· poziva na snažno, strukturirano i smisleno sudjelovanje socijalnih partnera, organizacija civilnog društva i akademskih institucija u razvoju, provedbi i praćenju politika gospodarske sigurnosti.

	Kontakt:
	Marco Ristori

	Tel.:
	+32 25469969

	E-pošta:
	Marco.Ristori@eesc.europa.eu

· Akcijski plan RESourceEU

	Izvjestitelj/ica:
	Konstantinos DIAMANTOUROS (Skupina poslodavaca – EL)

	Suizvjestitelj/ica:
	Agata MEYSNER (Cat. 3 - PL)


	Referentni dokument/i:
	COM(2025) 945 final
EESC-2026-00431-00-00-AC



EGSO:
· smatra da je Akcijski plan RESourceEU ključni korak prema jačanju otpornosti lanaca vrijednosti kritičnih sirovina Europske unije i smanjenju njezinih strateških ovisnosti;
· preporučuje uravnotežen pristup koji kombinira veće europske proizvodne kapacitete, snažnije mjere kružnosti, odgovorna međunarodna partnerstva, konkurentne cijene energije, funkcionalne regulatorne okvire i snažne okolišne i socijalne zaštitne mjere;
· podržava brže postupke izdavanja dozvola za strateške europske projekte kako bi se ubrzao razvoj lanaca vrijednosti kritičnih sirovina u Europskoj uniji;
· preporučuje smanjenje strukturno visokih cijena energije za industriju i olakšavanje sklapanja dugoročnih ugovora o kupnji energije iz obnovljivih izvora za energetski intenzivne industrije;
· podržava mjere elektrifikacije putem okvira za državne potpore u sklopu Plana za čistu industriju, uz istodobno očuvanje djelotvornosti sustava EU-a za trgovanje emisijama;
· preporučuje da se osigura da se inicijativama kao što je taksonomija EU-a poboljša pristup financiranju za strateške projekte povezane s kritičnim sirovinama;
· naglašava da predstojeća revizija Okvirne direktive o vodama ne smije dovesti do snižavanja standarda zaštite okoliša;
· podržava poboljšanje recikliranja i ponovne uporabe kritičnih sirovina kako bi se ojačala sigurnost resursa EU-a i smanjio izvoz otpada;
· preporučuje uspostavu jasnih definicija otpada i sekundarnih sirovina kako bi se olakšalo recikliranje, oporaba i sigurnost ulaganja;
· preporučuje jačanje lanaca vrijednosti sirovina u EU-u kombiniranjem veće domaće proizvodnje, viših stopa recikliranja, mjera za ekološki dizajn i poboljšane učinkovitosti materijala;
· podržava upotrebu strateškog stvaranja zaliha kao dopunske mjere koja ne bi smjela zamijeniti kapacitete EU-a za domaću proizvodnju, preradu i recikliranje;
· preporučuje poboljšanje transparentnost upravljanja sirovinama uz pomoć boljeg nadzora tokova sirovina, razina zaliha i odluka o dodjeli;
· podupire diversifikaciju lanaca opskrbe putem uravnoteženih međunarodnih partnerstava uz istodobno jačanje kapaciteta EU-a za vađenje, preradu, rafiniranje i recikliranje.

	Kontakt:
	Adam DORYWALSKI

	Tel.:
	+32 25469397

	E-pošta:
	Adam.Dorywalski@eesc.europa.eu




· Doprinos EGSO-a Konferenciji UN-a o vodama 2026.: od plavog plana EU-a i Strategije za otpornost vodoopskrbe do globalnog djelovanja u području voda


	Izvjestitelj/ica:
	Paul RÜBIG (Skupina poslodavaca – AT)

	Suizvjestitelj/ica:
	Hervé JEANNIN (Skupina organizacija civilnog društva – FR)


	Referentni dokument/i:
	(samoinicijativno mišljenje)
EESC-2026-00500-00-00-AC



Ključne točke

Ključne točke

EGSO:
· naglašava važnost Konferencije UN-a o vodama jer otpornost vodoopskrbe mora postati globalni prioritet i poziva na promjenu paradigme i prelazak s linearne upotrebe vode na kružne sustave, u kojima se voda prepoznaje kao javno dobro s društvenom, okolišnom i gospodarskom vrijednošću;
· poziva na horizontalni pristup upravljanju u kojem bi se voda na globalnoj razini integrirala u sva područja i sve razine vlasti, uz transverzalno sudjelovanje civilnog društva;
· poziva međunarodnu zajednicu da napade na ključnu vodnu infrastrukturu, koja je neophodna za opstanak civilnog stanovništva, nedvosmisleno osudi i prepozna kao ratni zločin;
· preporučuje sustavnu primjenu testa učinka na vodu u svim relevantnim političkim inicijativama EU-a i globalnim političkim inicijativama kako bi se procijenio njihov učinak na vodne resurse, učinkovitost potrošnje vode i otpornost vodoopskrbe;
· smatra da je voda javno dobro i stoga je njezina priuštivost za ranjive skupine ključna za osiguravanje pravde u području vode diljem svijeta; 
· naglašava da postizanje otpornosti vodoopskrbe iziskuje temeljitu promjenu ponašanja u svim sektorima društva, među ostalim prilagodbom poljoprivrednih i industrijskih praksi, jačanjem mjera za prilagodbu klimatskim promjenama i očuvanjem močvarnih područja;
· smatra da su prirodna rješenja, uključujući močvarna područja, ključna infrastruktura za otpornost vodoopskrbe i trebaju biti uključena u sve tematske dijaloge u okviru Konferencije UN-a o vodama 2026.;
· poziva na mobilizaciju javnog i privatnog kapitala i podupiranje stabilnog portfelja isplativih projekata u okviru 6. cilja održivog razvoja; 
· poziva na pružanje veće potpore vodoopskrbi, sanitarnim uvjetima i higijeni s pomoću integriranih i klimatski otpornih pristupa u kojima se kombiniraju razvoj infrastrukture, upravljanje i izgradnja kapaciteta te posebna pozornost posvećuje ranjivim i marginaliziranim zajednicama;
· smatra da se u slučaju sukoba oko korištenja vode prednost treba dati opskrbi pitkom vodom;
· poziva na ubrzanje prelaska na društvo koje pametno upravlja vodom;
· zalaže se za utvrđivanje globalne ciljne vrijednosti poboljšanja učinkovitosti potrošnje vode za najmanje 10 % do 2030. i za znatno povećanje razine ponovne uporabe vode u svim sektorima do te iste godine;
· preporučuje razvoj usklađenih pokazatelja, mehanizama praćenja i okvira za izvješćivanje kako bi se pratio napredak u pogledu otpornosti vodoopskrbe i osigurala odgovornost na globalnoj razini.

	Kontakt:
	Luís BARBOSA E SILVA

	Tel.:
	+32 25468846

	E-pošta:
	Luis.BarbosaESilva@eesc.europa.eu




· Akcelerator plavog plana – tehnologija, vještine i financiranje za otpornost vodoopskrbe u budućnosti

	Izvjestitelj/ica:
	Magdalena RZECZKOWSKA (Skupina poslodavaca – PL)

	Suizvjestitelj/ica:
	Lea APPULO (Cat. 3 - IT)

	

	Referentni dokument/i:
	(samoinicijativno mišljenje)
EESC-2026-00865-00-00-AC

	
	


Ključne točke

EGSO:
· poziva na to da se voda, po uzoru na energiju, prepozna kao jedan od glavnih faktora proizvodnje na kojem se temelje konkurentnost i strateška autonomija, i da se s njom postupa kao sa samostalnim strateškim prioritetom u svim politikama EU-a;
· predlaže uspostavu Akceleratora plavog plana kao sveobuhvatnog provedbenog okvira kojim se povezuju industrijska transformacija, tehnologije za pametno gospodarenje vodom, vještine i ulaganja;
· ponavlja svoj poziv da se za zakonodavstvo EU-a uspostavi „test utjecaja politika EU-a na vodu”;
· potiče institucije EU-a da otpornost vodoopskrbe inkorporiraju u sve instrumente industrijske politike, čime bi pitanja povezana s vodom postala uvjet za izdavanje dozvola, javnu potporu i ulaganja;
· poziva na to da se učinkovitost potrošnje vode na prvom mjestu postupno integrira kao obvezujući zahtjev u zakonodavstvo EU-a, uvjete financiranja i odluke o planiranju i ulaganjima, uz potporu zajedničke metodologije EU-a za mjerenje učinkovitosti potrošnje vode tijekom cijelog vodnog ciklusa;
· naglašava da je važno svezu vode i energije prepoznati kao ključnu za dekarbonizaciju i konkurentnost, među ostalim u Aktu o ubrzavanju industrijskog razvoja;
· preporučuje da se voda kao strateški resurs integrira u Akt o kružnom gospodarstvu i da se promiče učinkovitost potrošnje vode, ponovna uporaba, sprečavanje onečišćenja i oporaba resursa;
· ističe potrebu za uspostavom europskog podatkovnog prostora o vodi kako bi se osigurala transparentnost, usporedivost i oblikovanje politika na temelju standardiziranih i interoperabilnih podataka;
· poziva na dosljedan okvir EU-a za financiranje u području vode i na jačanje portfelja projekata daljnjim razvojem inicijativa kao što je Akcelerator ulaganja u otpornost vodoopskrbe;
· preporučuje da se prioritet daje ulaganjima u smanjenje gubitaka vode, infrastrukturu za učinkovitu potrošnju vode i prirodna rješenja, uključujući močvarna zemljišta kao ključne elemente otpornih vodnih sustava; 
· naglašava da politike koje se bave vještinama treba uskladiti s tranzicijom za pametno upravljanje vodom, među ostalim putem aktivnosti Europske akademije za vodu;
· poziva na to da se voda prepozna kao međusektorski prioritet u vanjskom djelovanju EU-a i da se strategijom Global Gateway podupire plava dimenzija putem partnerstava za močvarna zemljišta pod vodstvom EU-a.
	Kontakt:
	Heli Niemelä-Farrer

	Tel.:
	+3222822464

	E-pošta:
	Heli.Niemela-Farrer@eesc.europa.eu

